section_heading: Kino distribucija
paragraph_text: Scenarist William Goldman napisao je oštar esej kritizirajući film, a u kojem između ostalog stoji: <Blockquote>Baš kada pomislite da je Spielberg dotaknuo dno, novi ponori se otvaraju. Četiri agonizirajuće minute pretencioznog sirupa koje kulminiraju kada Matt upita svoju suprugu je li bio dobar čovjek? Što će ona odgovoriti na to? Njezin suprug očito doživljava slom. Ona kaže da je bio dobar, a Matt - pazite sad - salutira!... Što reći o Spielbergu u ovoj fazi njegove karijere? Osvojit će svog drugog Oscara za rad na ovom filmu, a vjerojatno i trećeg kada pronađe još jednu "važnu" temu iza koje će se sakriti. (Vjerski progoni, rasna nepravda, patriotizam.) Nikad ga nisam upoznao, nikad s njim nisam bio u sobi, ali niti jedna osoba ne može doći tako daleko u ovom ubojito kompetitivnom poslu bez da ima rezerve gnjeva i bijesa i tame koja se skriva negdje u njoj. Jedino se nadam da će jednoga dana i to pokazati na ekranu. Ne postoji razlog da radi bilo što drugo od onoga što je radio do sada. Njegovi filmovi uspješni su na kino blagajnama, kritičari mu se klanjaju. Da je režirao Bambija, znate što? Bambijeva majka nikad ne bi umrla."<ref>The Big Picture: Who Killed Hollywood? and Other Essays (veljača 2001.) ISBN 1557834601 by William Goldman</Blockquote>